20 
Individ. — I September samme Aar fandt man én i Nærheden af 
Gaarden Teigarhorn ved Berufjord (Østkysten). Den skal, ifølge 
en Meddelelse i et Brev til en af mine Bekendte, have været 3 
Alen og 3 Tommer lang. — En Gang i Efteraaret 1911 skal 7 
Eksemplarer være fundet samtidig ved Isafjord, men nærmere Op- 
lysninger har jeg ikke faaet. 
Fra indeværende Aar (1912) kender jeg allerede 4 Tilfælde: 
Den 12. Juni blev én skyllet op ved Langarnes Øst for Reykjavik. 
Den var ganske ubeskadiget og skal have været lidt over 3 Alen 
lang. — Den 25. i samme Maaned fandt man et 2/2 Alen langt 
Eksemplar ved Borgarnes Handelsplads (Faksebugten). Det blev 
beskrevet for mig i Telefon. Jeg saa det aldrig. — En Gang i 
Juli fandt man én opskyllet i Grindavik (Sydvestkysten), og omtrent 
paa samme Sted fandt man en anden d. 16. August. Jeg saa 
dette Eksemplar; det var omtrent 2 m. langt og lidt større end det | 
første og ligesom dette stærkt beskadiget. 
I Løbet af de sidste 3-—4 Aar har jeg saaledes faaet at vide 
om 23 Eksemplarer af Vaagmæren, som er strandet (levende) eller 
skyllet op (døde) paa forskellige Steder paa Islands Kyster, og 
sikkert er der forekommet endnu flere, om hvilke jeg til Dato 
ingen Oplysninger har faaet. Særlig har Tilfældene været mange 
i 1909. Naar man sammenholder dette med det, som jeg før har 
meddelt (1. c.) om Vaagmærens Forekomst ved Island, saa kan man 
med god Grund betegne den som en ret hyppig Fisk ved Island. 
Disse Fund giver ikke ret mange Oplysninger om Vaagmærens 
biologiske Forhold. Nogle Gange er den fundet levende (døende) 
i Stranden, hvad der tyder paa, at den vistnok som oftest, ogsaa 
i Tilfælde, hvor den er fundet død, har forvildet sig fra de store 
Dybder, hvor den vistnok som Regel lever, ind paa lavere Vand, 
og svag som den er, af Sø, Vind eller Strøm er blevet drevet ind 
. til Kysten, hvor den saa er strandet. Jeg har kun haft Lejlighed 
til at undersøge faa af de fundne Eksemplarer. Om dens Føde 
har jeg ingen Oplysninger faaet, da Maven altid har været tom. 
"Et 206 cm. langt Individ, fundet ved Reykjavik d. 14. Juni 1908 
